Document ID: 32005R1085

KOMISIJOS REGLAMENTAS (EB) Nr. 1085/2005
2005 m. liepos 8 d.
iš dalies keičiantis Reglamentą (EB) Nr. 795/2004, nustatantį išsamias bendrosios išmokos schemos, pateiktos Tarybos reglamente (EB) Nr. 1782/2003, nustatančiame bendrąsias tiesioginės paramos schemų pagal bendrą žemės ūkio politiką taisykles ir nustatančiame tam tikras paramos schemas ūkininkams, įgyvendinimo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams bei iš dalies keičiantį Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (1), ypač į jo 60 straipsnio 2 dalį ir 145 straipsnio c punktą,
kadangi:
(1)
Komisijos reglamentu (EB) Nr. 795/2004 (2) yra įvedamos nuo 2005 m. taikytinos bendrosios išmokos schemos įgyvendinimo taisykles. Iš nacionaliniu lygiu prasidėjusio schemos administracinio ir faktinio įgyvendinimo paaiškėjo, kad dėl tam tikrų schemos aspektų reikia išsamesnių taisyklių, o dėl kitų aspektų reikia patikslinti ir pritaikyti esamas taisykles.
(2)
Kad nacionalinių administracijų darbas įgyvendinant Reglamento (EB) Nr. 1782/2003 54 straipsnio 2 dalį ir 61 straipsnį būtų palengvintas, valstybės narės turėtų nustatyti, kurie plotai pagal sklypų perskirstymo schemą tarp pagalbos paraiškos 2003 metams pateikimo datos ir tarp bendrosios išmokų schemos taikymo pirmaisiais taikymo metais datos bus laikytini daugiametėmis ganyklomis.
(3)
Jei pagal Reglamento (EB) Nr. 795/2004 50 straipsnio 2 dalį bendroji išmokų schema įgyvendinama regioniniu lygiu kaip numatyta Reglamento (EB) Nr. 1782/2003 58 straipsnyje, valstybės narės pateikia Reglamento (EB) Nr. 795/2004 50 straipsnio 1 dalies a ir b punktuose nurodytą informaciją apie kiekvieną regioną, ir ne vėliau kaip iki pirmųjų bendrosios išmokos schemos taikymo metų rugpjūčio 1 dienos atitinkamą viršutinės ribos, nustatomos pagal Reglamento (EB) Nr. 1782/2003 58 straipsnio 3 dalį. Dėl supaprastinimo rugpjūčio 1 d. datą būtų tikslinga pakeisti data, nurodyta pranešime pagal Reglamento (EB) Nr. 795/2004 50 straipsnio 1 dalį.
(4)
Reglamento (EB) Nr. 1782/2003, iš dalies pakeisto Tarybos reglamentu (EB) Nr. 864/2004 ir taikytino nuo 2005 m. sausio 1 d. Komisijos reglamentu (EB) Nr. 394/2005, 51 straipsnyje numatyta, kad valstybės narės gali nutarti leisti kiekvienais metais nuo rugpjūčio 15 d. auginti antrines kultūras pagalbos skyrimo reikalavimus atitinkančiuose hektaruose, tačiau ne ilgiau kaip tris mėnesius. Šią datą reiktų paankstinti, kad regionuose, kuriuose, kaip Komisiją informavo atitinkamos valstybės narės, dėl klimato sąlygų javai dažniausiai subrandina derlių anksčiau, būtų galima leisti laikinai auginti daržoves.
(5)
Pagal Reglamento (EB) Nr. 1782/2003 60 straipsnio 1 dalį valstybės narės, įgyvendindamos reglamento 59 straipsnio teikiamą regionavimo galimybę, taip pat gali naudoti sklypus, deklaruotus pagal reglamento 44 straipsnio 3 dalį, produktų gamybai pagal 1996 m. spalio 28 d. Tarybos reglamento (EB) Nr. 2200/96 1 straipsnio 2 dalį dėl bendro vaisių ir daržovių rinkos organizavimo (3) ar pagal 1996 m. spalio 28 d. Tarybos reglamento (EB) Nr. 2201/96 1 straipsnio 2 dalį dėl bendro perdirbtų vaisių ir daržovių rinkos organizavimo (4), ar bulvių, išskyrus bulvių krakmolui gaminti skirtas bulves, auginimui.
(6)
Pagal Reglamento (EB) Nr. 1782/2003 60 straipsnio 2 dalį valstybės narės nustato hektarų, kurie gali būti naudojami pagal to straipsnio 1 dalį, skaičių, ir remdamosi objektyviais kriterijais padalija hektarų, kurie buvo naudojami 1 dalyje minėtiems produktams gaminti nacionaliniu lygiu trejų metų laikotarpiu 2000-2002 m., skaičiaus vidurkį pagal Reglamento (EB) Nr. 1782/2003 58 straipsnio 2 dalį apibrėžtiems regionams. Būtų tikslinga nustatyti hektarų skaičiaus vidurkį nacionaliniu ir regioniniu lygiu pagal atitinkamų valstybių narių Komisijai praneštus duomenis.
(7)
Todėl reikėtų atitinkamai iš dalies pakeisti Reglamentą (EB) Nr. 795/2004.
(8)
Kadangi Reglamentas (EB) Nr. 795/2004 įsigalioja nuo 2005 m. sausio 1 d., ir šis reglamentas turėtų įsigalioti atgaline data nuo tos pačios dienos.
(9)
Šio reglamento numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 795/2004 iš dalies keičiamas taip:
1)
28 straipsnio a punkte žodis „Priedas“ pakeičiamas „I priedas“.
2)
32 straipsnio 4 dalis papildoma tokia trečia pastraipa:
„Paskirsčius plotus pagal nacionalinę sklypų perskirstymo programą tarp pagalbos paraiškos 2003 metams pateikimo datos ir tarp bendrosios išmokų schemos taikymo pirmaisiais taikymo metais datos, atitinkama valstybė narė pagal Reglamentą (EB) Nr. 1782/2003 nustato, kurie plotai 54 straipsnio 2 dalies ir 61 straipsnio tikslams yra laikytini daugiametėmis ganyklomis. Tokiais atvejais valstybės narės prieš perskirstydamos sklypus atsižvelgia į vietinę ūkininkų situaciją, kad būtų kiek galima labiau išvengta poveikio ūkininkų galimybėms pasinaudoti individualių išmokų teise. Todėl valstybės narės imasi priemonių, neleidžiančių perskirstomų sklypų teritorijoje žymiai padidinti bendrą plotą, už kurį galima gauti išmokas už atidėtą žemę, ir žymiai sumažinti daugiametes ganyklas.“.
3)
41 straipsnis papildomas tokia 5 dalimi:
„5. Vidutinis hektarų skaičiaus nacionaliniu ir regioniniu lygiu, pagal Reglamento (EB) Nr. 1782/2003 60 straipsnio 2 dalį, vidurkis yra nustatytas šio reglamento II priede.“.
4)
Pirmoje 50 straipsnio 2 dalies pastraipoje rugpjūčio 1 d. keičiama rugsėjo 15 d. data.
5)
Priedas yra keičiamas šio reglamento I priede pateiktu tekstu.
6)
Šio reglamento priedo tekstas pridedamas kaip II priedas.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2005 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2005 m. liepos 8 d.

Labels: 19
5
6